Moskva shahridagi aeroportlarda qolib ketgan hamyurtlarimiz uchun sharoitlar yaratildi

Moskva shahridagi “Vnukovo” va “Sheremetevo” aeroportlarida ikki mamlakat o`rtasida havo, avtomobil va temir yo`l aloqasi to`xtatilgani tufayli mamlakatimizga parvoz qila olmagan hamyurtlarimiz mavjud.
O`zbekistonning Rossiyadagi elchixonasi “Vnukovo” aeroporti rahbariyati bilan muzokara o`tkazib, yurtdoshlarimizning vaqtincha qolishi uchun “B” terminali ajratildi. Bu erda tibbiyot punkti, hammom va hojatxonalar mavjud, issiq ovqat berilishi yo`lga qo`yilgan, mebellar (kreslo, divanlar, stol va stullar) o`rnatilgan. Ma`lumotda aytilishicha, tushuntirishlarga qaramay, fuqarolarimiz maxsus belgilangan hududga borishdan bosh tortib, hali hamon “Vnukovo” aeroportining ro`yxatdan o`tish joyida qolmoqdalar.
Yurtdoshlarimizdan iloji boricha tezroq “B” terminalga o`tishlari so`raladi.  
Elchixona “Sheremetevo” aeroportidagi vaziyatni ham nazorat ostiga olgan. Hozirda Rossiya hukumati bilan boshqa davlatlardan Moskvaga tranzit orqali uchib kelgan fuqarolarimizni olib chiqish bo`yicha muzokaralar olib bormoqda. O`zbek diasporasi vakillari va homiylar bilan birgalikda vatandoshlarimizni issiq ovqat bilan ta`minlash masalasi ham hal etilmoqda.
Rossiya hududidagi vatandoshdan imkon qadar, ehtiyot choralariga qat`iy rioya qilgan holda doimiy/vaqtinchalik yashash joyini tark etmaslik so`raladi.
2020 yil 19 martdan boshlab O`zbekiston Respublikasi fuqarolari Rossiya Federasiyasi hududida  vaqtinchalik bo`lish muddatini uzaytirishlari mumkin. Buning uchun ular o`zlari bo`lgan joyga eng yaqin Ichki ishlar vazirligi hududiy bo`limiga tegishli ariza bilan murojaat qilishlari lozim.